{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":2,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacionalnom programu razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjet razvoja pristupnih mreža novih generacija (NP-BBI)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Danijela Perica","Nacionalni program razvoja","Tele2 d.o.o za telekomunikacijske usluge (dalje u tekstu: Tele2) podržava inicijativu Nacionalnog programa razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjet razvoja pristupnih mreža novih generacija (NGA). Iako Tele2 ne pruža javnu govornu uslugu u nepokretnoj mreži, pa samim time niti ne sudjeluje u izgradnji elektroničke komunikacijske infrastrukture u nepokretnim mrežama, Tele2 snažno zagovara slobodu tržišnog natjecanja općenito, pa tako i u segmentu najma agregacijske infrastrukture. Budući da se izgradnja elektroničke komunikacijske infrastrukture u pokretnim mrežama dijelom oslanja na širokopojasnu agregacijsku i pristupnu mrežu i to u smislu najma vodova i/ili optičkih niti koje su nužne za povezivanje i rad radijskih postaja elektroničke komunikacijske infrastrukture, Tele2 podržava izgradnju i najam iste na tržištu pod jednakim uvjetima.\nNastavno na navedeno, Tele2 smatra kako je izgradnja infrastrukture svjetlovodne mreže nužan preduvjet za daljnji razvoj novih generacija elektroničke komunikacijske infrastrukture (npr. 5G), a samim time i elektroničkih komunikacijskih usluga. Nužna pretpostavka daljnjeg razvoja elektroničkih komunikacija jest stvoriti takve uvjete na tržištu koji neće dovesti do narušavanja ili ograničavanja tržišnog natjecanja u području elektroničkih komunikacija. \nTele2 smatra da rješenje putem kojeg će se osigurati svjetlovodni kapaciteti svim operatorima moraju biti temeljeni na nediskriminatornom načinu, po troškovno orijentiranim i tržišno osnovanim cijenama, a koje će u konačnici dovesti do bolje ponude i zadovoljstva potreba korisnika za kvalitetnijim, bržim i inovativnim uslugama. \n Zaključno, Tele2 podržava inicijative koje će poticati konkurenciju na hrvatskom elektroničkom komunikacijskom tržištu u nadi da će dovesti do bolje ponude i pristupačnije maloprodajne cijene širokopojasnih usluga za hrvatske potrošače.\nS poštovanje, Tele2 d.o.o.","Primljeno na znanje","Komentar se prima na znanje. Komentar sadrži općenitu i nedvojbenu podršku Tele2 za provedbu predloženog NP BBI programa."]
[2,"A1 Hrvatska d.o.o.","Nacionalni program razvoja","VIPnet d.o.o. (Vipnet) pozdravlja odobrenje Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja (ONP). Kao društveno odgovorna kompanija Vipnet je vrlo zainteresiran da doprinese postizanju ciljeva Digitalne Agende za Europu (DAE) u Hrvatskoj i ostvarenju  dugoročnih interesa krajnjih kupaca (građana), kao i društva u cjelini.\n\nVipnet pozdravlja odobrenje i finalizaciju nove verzije Nacionalnog program razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjet razvoja pristupnih mreža novih generacija (NGA)  (“Nacionalnog programa razvoja širokopojasne agregacijske infrastrukture (NP-BBI)”. \n\nSmatramo da je predloženi Nacionalni program razvoja širokopojasne agregacijske infrastrukture neophodan da se, uz prihvatljive tržišne uvjete, ostvari povezivanje pristupne NGA mreže i jezgrene (backbone) mreže. Tek razvojem predložene agregacijske infrastrukture omogućit će se krajnjem korisniku da u potpunosti  iskoristi raspoložive kapacitete I mogućnosti NGA širokopojasnih priključaka.\n\nNaime, Vipnet čvrsto podupire predloženu izgradnju NGA agregacijske (backhaul) mreže u bijelim područjima u 8 IRU regija, čime će se omogućiti dugoročno održivo rješenje osiguranjem dovoljnih kapacitete za sve NGA investitore, kao  i najvišu razinu kvalitete kroz ponudu “dark fiber-a”  na veleprodajnoj razini.\n\nNadalje, predloženo rješenje će potaknuti razvoj tržišnog natjecanja na relevantnom tržištu. Na tom tržištu je  trenutno raspoloživ  Ethernet,  ograničenih veleprodajnih kapaciteta, putem samo jednog ponuđača, dominantnog operatera, i pod nepovoljnim uvjetima. Takva situacija na tržištu daje neopravdanu prednost dominantnom operateru na hrvatskom tržištu fiksnih telekomunikacija. U trenutnom okruženju, zbog Ethernet (backhaul) rješenje svi  ostali operateri  trebali bi prikazati visoke troškove u strukturi troškova zahtjeva za izgradnjom NGA mreže. \n\nVipnet je unutar zadanog roka odgovore na pitanja koji predstavljaju poslovnu tajnu Vipneta dostavio na adresu Ministarstva pomorstva, prometa i infrastrukture.","Primljeno na znanje","Komentar se prima na znanje. Komentar sadrži općenitu podršku VIPneta za provedbu predloženog NP BBI programa."]
[3,"Hrvatski Telekom d.d. ","Nacionalni program razvoja",{"$cut":{"chars":32760,"head":"Komentari Hrvatskog Telekoma d.d. u javnom savjetovanju o Nacionalnom programu razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjet razvoja pristupnih mreža novih generacija (NGA) – treća verzija, kolovoz 2016.\n\n29. rujna 2016. godine\n\n31. kolovoza 2016. godine Ministarstvo pomorstva, prometa i infrastrukture (dalje: MPPI) stavilo je na javno savjetovanje treću verziju Nacionalnog programa razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjet razvoja pristupnih mreža novih generacija (NGA) (dalje u tekstu: NP-BBI).\nHrvatski Telekom d.d. (dalje: HT) u nastavku iznosi svoje komentare na novi nacrt NP-BBI.\nKLJUČNI KOMENTARI\nNP-BBI-em je u prvom nacrtu iz 2014. godine bilo predviđeno korištenje EU fondova za:\na) izgradnju nacionalne agregacijske mreže paralelno s postojećom HT-ovom agregacijskom mrežom, \nb) kojom bi upravljali Odašiljači i veze d.o.o. (dalje: OiV) i \nc) na koju bi se ekskluzivno spojile javne institucije čime bi se taj dio tržišta u potpunosti zatvorio za tržišnu utakmicu prema privatnim telekom operatorima.\n\nNovi nacrt NP-BBI koji je stavljen na javno savjetovanje sadrži određena poboljšanja:\n- uklonjena je nelojalna konkurencije OiV-a - OiV više nije predodabrani operator već je mreža u vlasništvu Republike Hrvatske (dalje: RH), a OiV u ime i za račun RH administrativno upravlja mrežom;\n- pružanje maloprodajnih usluga javnim institucijama prepušteno je tržištu – više nije definirano da je OiV isključivi pružatelj usluga javnim institucijama;\nno NP-BBI u glavnini još uvijek nije u skladu s EU pravilima i vodi ka neučinkovitom trošenju EU fondova.\n\nOsnovno opravdanje za izgradnju nove agregacijske mreže u novom nacrtu NP-BBI je navodni poremećaj na tržištu koji se očituje u (i) previsokim cijenama korištenja agregacijske mreže HT-a koje (ii) ne omogućavaju operatorima isplativo pružanje maloprodajnih Internet usluga u ruralnim područjima uz istovremenu (iii) nedostupnost regulirane ponude usluga neosvijetljenih optičkih niti (dalje: dark fiber) na strani HT-uz objašnjenje da kapacitet HT-ove mreže nije dostatan za ponudu usluge dark fiber-a. Navedeno opravdanje nije utemeljeno budući da:\n cijene korištenja agregacijske mreže HT-a su regulirane od strane Hrvatske regulatorne agencije za mrežne djelatnosti (HAKOM) i u skladu su sa stvarnim troškovima mreže;\n maloprodajne cijene Internet usluga HT-a su također regulirane od strane HAKOM-a i određene na razini koja operatorima omogućuje učinkovito natjecanje s HT-om kao većinskim pružateljem maloprodajnih usluga u ruralnim područjima;\n nedostupnost regulirane dark fiber usluge je uobičajena praksa u državama EU i ne može služiti kao opravdanje tržišnog poremećaja.\n\nSuprotno tome, umjesto izgradnje nacionalne agregacijske mreže, EU fondovi se trebaju iskoristiti za značajno jeftiniju nadogradnju postojećih agregacijskih mreža:\n1. kako bi se Sredstva iz NP-BBI usmjerila na najučinkovitije rješenje,\n2. preostala sredstva iz NP-BBI usmjerila na gradnju pristupnih mreža i tako povećao iznos sredstava dostupnih u okviru Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja (dalje: ONP) koja su trenutno predviđena u iznosu značajno ispod stvarnih potreba,\na sve u cilju boljeg ostvarivanja ciljeva Digitalne Agende za Europu do 2020. godine koje s postojećim nacrtom NP-BBI neće biti moguće ostvariti.\n\nDETALJNI KOMENTARI\n\n1. Ne postoji tržišni poremećaj (eng. market failure) na tržištima agregacijskih mreža u RH\n2. NP-BBI će dovesti do izgradnje nacionalne agregacijske mreže paralelno uz već postojeću agregacijsku mrežu HT-a\n3. Upitna je poslovna održivost NP-BBI-a - cilja  se ka izgradnji prekapacitirane mreže temeljene na nerealnim pretpostavkama o potražnji\n4. Umjesto izgradnje nepotrebne nacionalne agregacijske mreže, predviđena EU sredstva treba preusmjeriti u gradnju pristupnih NGA mreža\n5. Osta"}},"Djelomično prihvaćen",{"$cut":{"chars":27951,"head":"1. Primjedba se ne prihvaća. HT općenito kroz komentare i dostavljene podatke o svojoj postojećoj agregacijskoj mreži na prvom i drugom javnom savjetovanju NP-BBI-ja nije dokazao da raspolaže agregacijskom infrastrukturom koja je neophodna i dostatna za ostvarenje ciljeva Strategije razvoja širokopojasnog pristupa u RH u razdoblju 2016.-2020. (u daljnjem tekstu: Strategija) i Digitalne agende za Europu (u daljnjem tekstu: DAE).\n\n1.1. Primjedba se ne prihvaća. Regulacija cijena i uvjeta pristupa postojećoj HT-ovoj agregacijskoj mreži ne znači da je na tržištu otklonjen, odnosno da i nadalje ne postoji tržišni neuspjeh. Tržišni neuspjeh proizlazi iz nedostatka adekvatne NGN agregacijske infrastrukture i nepostojanju tržišne utakmice na tom segmentu tržišta, koja je neophodno potrebna za ostvarenje strateških ciljeva zadanih Strategijom i DAE.\n\n1.2. Primjedba se ne prihvaća. HT nije uspio dokazati da su cijene najma vodova u agregacijskoj mreži u Hrvatskoj u skladu s usporedivim cijenama istovrsnih usluga u EU-u, tj. osporiti rezultate istovrsne analize navedene u NP-BBI-ju, poglavlje 1.6.3.2. Detaljno očitovanje o tome MMPI navodi u idućim odgovorima na komentare \n\nPrimjedba je nejasna. HT nije naveo razloge nemogućnosti provjere referenciranih naknada britanskog i nizozemskog operatora. Opisi veleprodajnih usluga britanskog i nizozemskog operatora, tehničke karakteristike, uvjeti korištenja i cijene transparentno su  navedene na hiperlinkovima koji su referencirani u poglavlju 1.6.3.2. (također navedeni ovdje u fusnotama 1 i 2. (1.  https://www.openreach.co.uk/orpg/home/products/ethernetservices/ethernetbackhauldirect/ebd.do  2. http://www.kpn-wholesale.com/en/our-products/business-end-users/datanetwerken/w/wholesale-ethernet-access-services.aspx i http://www.kpn-wholesale.com/en/our-products/business-end-users/datanetwerken/d/dwdm-ill.aspx.)). Referencirani hiperlinkovi vode na glavne (polazne) stranice veleprodajnih proizvoda koji su predmet usporedbe analize. U slučaju nizozemskog operatora KPN-a u tekstu je, radi lakšeg razumijevanja, referenciran hiperlink na engleskom jeziku.\n\nPrimjedba se ne prihvaća. Elemente mreže koji su obuhvaćeni analizom, kao i sve ostale karakteristike analiziranih usluga iznajmljenih vodova, autori referencirane studije WIK Consult-a (fusnota 3 - http://www.wik.org/uploads/media/BT_EthernetLL_Benchmark_final.pdf.) transparentno i detaljno opisuju u studiji, a posebno unutar Priloga (Annex-a) III, gdje je opisana metodologija usporedbe cijena po svim analiziranim zemljama EU-a. Navod o obuhvaćenim popustima s obzirom na trajanje ugovora od 2 godine je irelevantan za analizu u poglavlju 1.6.3.2 NP-BBI-ja, budući da HT u reguliranim cijenama usluga iznajmljenih vodova nema ugrađene opcije davanja popusta s obzirom na trajanje ugovora (vrijedi i za cijene koje će vrijediti od 01.01.2017.) ( Postojeće cijene HT-ovih reguliranih iznajmljenih vodova navedene su u https://www.hakom.hr/UserDocsImages/2015/analiza_trzista/SP%20HT-a%20za%20iznajmljene%20elektroni%C4%8Dke%20komunikacijske%20vodove%20(LLRO)_20140901.pdf, a nove cijene koje vrijede od 01.01.2017. u https://www.hakom.hr/UserDocsImages/2016/odluke_rjesenja_presude/4_Odluka-HT-Naknade%20WLL_kona%C4%8Dna%20odluka-20160914.pdf.).\n\nPrimjedba se ne prihvaća. HT usporedbu svojih cijena najma vodova sa cijenama španjolskog i islandskog incumbent-a generalizira kao usporedbu na razini EU-a. Takva generalizacija se ne može prihvatiti, jer (i) Island uopće nije dio EU-a te (ii) bez Islanda, usporedba se bavi samo jednom članicom EU-a (Španjolskom), što se ne može smatrati niti minimalno reprezentativnim za izvođenje bilo kakvih zaključaka na razini EU-a, pogotovo ne u usporedbi s analizom koja je dana u poglavlju 1.6.3.2 NP-BBI-ja i koja, na temelju rezultata WIK Consult studije (fusnota 3) daje usporedne rezultate za 10 država članica EU-a.\nNadalje, uvidom u strukturu i cijene usluga najma vodova španjolskog incumbent operatora (Telefonica) (  http://www.movistar.es/rpmm/estaticos/operadoras/servicios-regulados/oferta-de-referencia-de-lineas-alquil"}}]